 Lisa 1. Täiskasvanute koolitaja kutsestandardis kasutatud mõisted ja tegevused
1. Täiskasvanute koolitaja kutsestandardis kasutatud mõisted
	Mõiste
	Lühidefinitsioon täiskasvanute koolitaja vaates

	Arendamine
	Eesmärgistatud ja süsteemne tegevus või protsess, mille käigus analüüsitakse olemasolevat olukorda, kavandatakse ja rakendatakse muudatusi ning hinnatakse nende mõju õppimise, õpetamise või professionaalse tegevuse täiustamisele.

	Arenguvajadus
	Laiem vajadus inimese, rühma või organisatsiooni arenguks; võib, aga ei pruugi alati tähendada koolitusvajadust.

	Asjakohane
	Eesmärgi, olukorra või vajadusega sisuliselt seotud ning sellele vastav ja sobiv.

	Eesmärgipõhine õpe 
	Kavandatud ja eesmärkidest lähtuv õppeprotsess, milles õppetegevused, õppemeetodid ja hindamine on kooskõlas ning toetavad õpieesmärkide saavutamist.

	Füüsiline keskkond
	Õppeprotsessi läbiviimiseks kasutatavate materiaalsete ja meeleliselt tajutavate tegurite kooslus (sh ruumilahendus, ergonoomika, valgustus, sisekliima, akustika ning tehnilised ja materiaalsed õppevahendid), mis mõjutab vahetult õppija keskendumisvõimet, turvalisust ning õpiväljundite saavutamist

	Grupiprotsessid
	Grupi liikmete omavahelises suhtluses ja koostöös kujunevad protsessid, mis mõjutavad grupi toimimist, õppimist, osalemist ning ühiste eesmärkide saavutamist.

	Kompetents
	Suutlikkus kasutada teadmisi, oskusi, kogemusi, väärtusi ja hoiakuid professionaalsete ülesannete tulemuslikuks, eetiliseks ja olukorrast lähtuvaks täitmiseks.

	Koolitaja eetikakoodeks
	Koolitaja professionaalset tegevust suunavate eetiliste põhimõtete ja väärtuste kogum, millest lähtutakse õppijate, kolleegide, tellijate ja teiste osapooltega suhtlemisel ning kutsealaste otsuste tegemisel.

	Koolituskava
	Konkreetse koolituse läbiviimise kavand, milles täpsustatakse õppe eesmärkidest või õppekavast lähtudes koolituse sisu, õppetegevused, õppemeetodid, ajakava, õppekeskkond ning hindamise ja tagasiside korraldus.

	Koolitusrühm
	Konkreetsel koolitusel osalevad õppijad, kes osalevad samas õppeprotsessis ning kelle õppimist toetab koolitaja.

	Kutsevaldkond
	Kutse-, eriala- või teemavaldkond, milles koolitaja tegutseb ning milleks on vajalik erialane pädevus.

	Sihtrühm 
	Inimesed, kelle vajadustest, taustast, kogemustest ja arenguvajadustest lähtudes koolitus kavandatakse.

	Tegevusnäitaja
	Kirjeldab tegevust, milles väljenduvad teadmised, oskused ja hoiakud, samuti iseseisvuse ja vastutuse ulatust ning töövahendeid, mis on vajalikud tööülesannete täitmiseks.

	Tulemus
	Konkreetne saavutatud väljund või muutus, näiteks omandatud oskus, valminud töö, läbitud hindamine või koostatud tegevusplaan.

	Mõiste
	Lühidefinitsioon täiskasvanute koolitaja vaates

	Tulevikuoskused
	Teadmised, oskused, hoiakud ja pädevused, mis võimaldavad õppida, kohaneda ning tulemuslikult tegutseda muutuvas ühiskonna-, töö- ja tehnoloogiakeskkonnas.

	Täiskasvanuharidus
	On organiseeritud õppetegevus teadmiste, oskuste ja vilumuste omandamiseks ning nende säilitamiseks või täiendamiseks

	Täiskasvanute koolitamise kogemus
	Koolitamise kavandamise, läbiviimise, hindamise ja reflekteerimise käigus kujunenud professionaalne kogemus.

	Töö kirjeldus
	Kutsestandardi või ametikoha kontekstis kirjeldus sellest, mida koolitaja teeb, millistes olukordades ta tegutseb ja millist vastutust kannab.

	Õigusaktid ja kvaliteedinõuded
	Täienduskoolituse kavandamist, läbiviimist, kvaliteedi tagamist ja hindamist reguleerivad õigusaktid ning kvaliteedinõuded, mis tagavad õppija õiguste kaitse, õppe kvaliteedi ja koolituse vastavuse kehtivatele nõuetele

	Õpieesmärk
	Õppimisega taotletav tulemus, mis suunab õppija tegevust ning õppeprotsessi kavandamist ja läbiviimist.

	Õpivajadus
	Õppija või organisatsiooni arengust, tööülesannetest või muutunud olukorrast tulenev vajadus omandada, täiendada või ajakohastada teadmisi, oskusi, hoiakuid või pädevusi.

	Õpiväljund
	Õppe tulemusena eeldatavalt omandatavad teadmised, oskused ja hoiakud, mis on sõnastatud hinnataval kujul.

	Õpiväljundipõhine õppekava
	Õppekava, mille kavandamisel lähtutakse õpiväljunditest ning mille eesmärgid, sisu, õppetegevused, õppemeetodid ja hindamine on omavahel kooskõlas ning toetavad õpiväljundite saavutamist.

	Õppe eesmärk
	Üldine siht, mida õppega soovitakse saavutada ning millest lähtutakse õpiväljundite, õppesisu, õppemeetodite ja hindamise kavandamisel.

	Õppekeskkond
	Koolitaja ja koolitusasutuse kujundatud füüsiline, vaimne, sotsiaalne ja/või digitaalne keskkond, mis toetab õpiväljundite saavutamist.

	Õppematerjal
	Õppimist toetav sisu või allikas, näiteks tekst, slaidid, video, tööleht, juhend, juhtum, test või e-kursus; jaotvara on üks võimalik õppematerjali vorm.

	Õppemeetod
	Koolitaja valitud viis õppimise toetamiseks, näiteks arutelu, harjutus, juhtumianalüüs, simulatsioon, paaristöö, refleksioon või iseseisev töö.

	Õppeprotsess
	Koolitaja kavandatud ja juhitud protsess, mille kaudu õppija liigub õpieesmärkide ja õpiväljundite saavutamise suunas.

	Õpitulemus
	Tegelikult saavutatud õppimise tulemus ehk see, mida õppija pärast õpet teab, oskab või suudab teha. Soovitatav eristada mõistest õpiväljund, mis on ette kavandatud ja hinnatav tulemus.

	Õppevahend
	Õppe läbiviimist ja õppimist toetav vahend, näiteks tööriist, seade, tarkvara, mudel, simulaator, tahvel, arvuti või praktilise töö tarvik.

	Õppekava
	Õppe alusdokument, mis kirjeldab vähemalt õppe eesmärki, õpiväljundeid, sisu, mahtu, sihtrühma või alustamise tingimusi, õppekeskkonda, õppematerjale, hindamist/lõpetamist ja koolitaja kvalifikatsiooni. Reguleeritud täienduskoolituse standardi dokumendis Täienduskoolituse standard-Riigi Teataja

	Üldoskused
	Töömaailma erioskuste kasutamiseks vajalikud eeldusoskused, mis on üle kantavad kõikidele töömaailma valdkondadele

	Ettepanekud mõiste selgitustele:





1. Täiskasvanute koolitaja kutsestandardis olevad tegevused
	Mõiste
	Lühidefinitsioon täiskasvanute koolitaja vaates

	Kohandamine
	Olemasoleva lahenduse, materjali või sisu muutmine vastavalt eesmärgile, sihtrühma või koolitusrühma vajadustele ja olukorrale.

	Loomine
	Uue lahenduse, materjali või sisu kavandamine ja väljatöötamine.

	Õppeprotsessi arendamine
	Õppe kavandamise, läbiviimise, hindamise ja tagasiside põhjal tehtav parendamine, et õpe oleks asjakohasem, õppijakesksem ja tulemuslikum.

	Õppeprotsessi suunamine
	Õppimise eesmärgipärane juhtimine ja toetamine, et aidata õppijatel saavutada kavandatud õpieesmärke või õpiväljundeid.

	Õppekava arendamine
	Õppekava loomine, uuendamine või parendamine sihtrühma vajaduste, valdkonna arengu, tagasiside, õpiväljundite ja kvaliteedinõuete põhjal.

	Õppekava koostamine
	Õppekava terviklik kavandamine ja vormistamine, määratledes sihtrühma, õppe eesmärgid, õpiväljundid, õppesisu, õppemeetodid, hindamise ning muud õppe läbiviimiseks vajalikud tingimused.

	Õppekeskkonna kujundamine

	Õppimist toetava füüsilise, sotsiaalse, psühholoogilise ja/või digitaalse keskkonna eesmärgipärane loomine ja kohandamine, lähtudes õppe eesmärkidest, õppijate vajadustest ning õppeprotsessi eripärast.

	Ettepanekud tegevuste selgitustele:






	
	
	



